बक्त गुजरदा जारदा ऐ, बस्स चलदी जा’रदी ऐ, पर लखनऊ अजें खासी दूर ऐ। जियां-जियां अस लखनऊ दे कोल-कोल पुज्जारने आं, इक अजीब नेही उत्सुकता मना च पैदा होआरदी ऐ, इक अजीब नेही खलश मना च जरम लैरदी ऐ। लखनऊ बारै में काफी किश पढ़ी ते सुनी रक्खे दा ऐ। ते जेकर स्टेशन दिक्खने कन्ने गै अस शैह्र गी दिक्खना नेईं आखी सकदे, तां में अज्ज पैह्ली बारी लखनऊ दिक्खंग-लखनऊ स्टेशन ते में कलकत्ता जंदे बारी ते उत्थुंआं परतोंदे बारी बी दिक्खे दा हा।